laion/Wikipedia-Exotic huggingface dataset:
গাট্টু বাট্টু

গাট্টু বাট্টু হলো একটি ভারতীয় এনিমেশন টেলিভিশন ধারাবাহিক। এটি তুনজ এনিমেশন কর্তৃক প্রযোজিত এবং নিকোলিদিয়নে সম্প্রচারিত হয়। ১ মে ২০১৭ থেকে এটির সম্প্রচার শুরু হয়। ভিশরামপুর শহরের দুই বন্ধু গাট্টু ও বাট্টু। বাট্টু সাধারণত বুদ্ধিমান এবং গাট্টু সাহসী, যে কিনা খলনায়কদের সাথে যুদ্ধ করে তাদেরকে হারিয়ে দেয়। বাট্টু: ভিশরামপুর শহরের বাসিন্দা এবং সে বুদ্ধিমান। গাট্টু: গাট্টুও ভিশরামপুরের বাসিন্দা, সে একজন সাহসী এবং গাট্টু ও বাট্টু দুজনেই ভালো বন্ধু। শের সিং: ভিশরামপুর শহরের ডন। টিং টং : ডাঃ ভাটাওডেকার এর বন্ধু। সে সামান্য মার্শাল আর্ট জানে এবং নেপালি ভাষায় কথা বলে। ডাঃ ভাটাওডেকার: ইনি একজন বিজ্ঞানী এবং তিনি গাট্টু-বাট্টু'র জন্য নতুন গ্যাজেট তৈরি করেন। তার সবচেয়ে ভালো বন্ধু টিং টং। ডানিয়া: শের সিং এর সহযোগী, তার ভালো বন্ধু বানিয়া। বানিয়া: শের সিং এর সহযোগী এবং ডানিয়ার বন্ধু। বিমা: সে শের সিং এর ভালো বন্ধু। সে কমলা রঙের টিশার্ট ও আকাশি রঙের প্যান্ট পরিধান করে। ইন্সপেক্টর মানমানি: সে ভিশরামপুরের একজন পুলিশ ইন্সপেক্টর। সে চা পান করতে পছন্দ করে। চম্মাক সিং': সে একজন পুলিশ হাওলাদার। মন্ত্রীজী: সে ভিশরামপুর ও পাশের শহরগুলোর প্রধানমন্ত্রী। সে গাট্টু বাট্টুকে পুরস্কৃত করে যদি তারা চোর ধরতে পারে। গাট্টু বাট্টু'র মিউজিক ভিডিও প্রকাশের তিন সপ্তাহে মোট ২.৭ মিলিয়ন বার দেখা হয়েছিল। "Tapping into homegrown content demand, Nickelodeon announces new show 'Gattu Battu'"। AnimationXpress। সংগ্রহের তারিখ ২৫ মার্চ ২০১৮।  "Gattu Battu to premiere today"। The Hans India। সংগ্রহের তারিখ ২৪ মার্চ ২০১৭।  "GATTU BATTU"। Times of India। সংগ্রহের তারিখ ২৬ মার্চ ২০১৮।  "Ready for a super dose of jasoosi with 'Gattu Battu'?"। The Bombay Times। ২৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৮।  "Dangal's 'Hanikarak Bapu' singers lend voice to animated series 'Gattu Battu"। Times of India। সংগ্রহের তারিখ ২৪ মার্চ ২০১৮।  "Bhopal: Gattu-Battu helps city kids solve mysteries & mind games"। The Free Press Journal। সংগ্রহের তারিখ ২৪ মার্চ ২০১৮।  "'Gattu Battu' music video garnered 2.7 million views in just three weeks of its release"। AnimationXpress। সংগ্রহের তারিখ ২৪ মার্চ ২০১৮।
অবেস্তা ভাষা

অবেস্তা ভাষা (ইংরেজি: Avestan language) বা অবেস্তাই /əˈvɛstən/, একটি প্রাচীন ইরানীয় ভাষা। এটি সম্ভবত প্রাচীন পারস্য সাম্রাজ্যের উত্তর-পূর্ব অংশে প্রচলিত ছিল। জরাথ্রুস্টবাদের পবিত্র গ্রন্থ অবেস্তা এই ভাষায় লেখা। ধর্মীয় কাজকর্ম ছাড়া বাকী সব ক্ষেত্রে ইরানে ইসলামের বহু শতাব্দী আগেই অবেস্তা ভাষার বিলুপ্তি ঘটে। Wells, John C. (১৯৯০), Longman pronunciation dictionary, Harlow, England: Longman, পৃষ্ঠা 53, আইএসবিএন 0-582-05383-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link) entry "Avestan"
অ্যামোরীয় ভাষা

অ্যামোরীয় ভাষা (ইংরেজি: Amorite) হল একটি বিলুপ্তপ্রায় প্রাথমিক সেমিটীয় ভাষা, যা পূর্বে ব্রোঞ্জ যুগে প্রাচীন নিকট প্রাচ্য ইতিহাসে বিশিষ্ট অ্যামোরিত উপজাতিদের দ্বারা কথ্য ছিল। এটি উগারিতীয় থেকে জানা যায়, যেটিকে কেউ কেউ এর পশ্চিমতম উপভাষা হিসাবে শ্রেণীবদ্ধ করে, এবং ব্যাবিলোনিয়ায় অ্যামোরিত শাসনের সময়কালে আক্কাদীয় লেখকদের দ্বারা লিপিবদ্ধ অ-আক্কাদীয় সঠিক নাম থেকে (৩য় এবং শেষের দিকে) খ্রিস্টপূর্ব ২য় সহস্রাব্দের শুরু), বিশেষ করে মারি থেকে এবং কিছুটা আলালাখ, টেল হারমাল এবং খাফাজাহ থেকে। মাঝে মাঝে, এই ধরনের নামগুলি প্রাথমিক মিশরীয় গ্রন্থগুলিতেও পাওয়া যায়; এবং একটি স্থানের নাম, "Sənīr" (שְׂנִיר) মাউন্ট হারমনের জন্য, বাইবেল থেকে জানা যায় (বই অফ ডিউটারনমি, বাংলা বাইবেল ৩:৯)। এটি প্রাচীন উত্তর-পশ্চিম সেমিটীয় ভাষা। প্রাচীন অ্যামোরীয় গোত্রগুলি এই ভাষায় কথা বলত। অ্যামোরীয়রা ২য় সহস্রাব্দে ব্যাবিলনের বিভিন্ন শহর শাসন করত। সেসময়কার আক্কাদীয় লেখকেরা যেসব অ-আক্কাদীয় নাম লিপিবদ্ধ করে গেছেন, সেগুলি থেকে অ্যামোরীয়দের ভাষা সম্পর্কে ধারণা পাওয়া যায়। এই নামগুলিককখনো কখনো প্রাচীন মিশরীয় লেখাতেও দেখতে পাওয়া যায়। D. Cohen, Les langues chamito-semitiques, CNRS: Paris 1985. I. Gelb, "La lingua degli amoriti", Academia Nazionale dei Lincei. Rendiconti 1958, no. 8, 13, pp. 143–163. H. B. Huffmon. Amorite Personal Names in the Mari Texts. A Structural and Lexical Study, Baltimore 1965. Remo Mugnaioni. "Notes pour servir d’approche à l’amorrite" Travaux 16 – La sémitologie aujourd’hui, Cercle de Linguistique d’Aix-en-Provence, Centre des sciences du langage, Aix-en-Provence 2000, p. 57-65. M. P. Streck, Das amurritische Onomastikon der altbabylonischen Zeit. Band 1: Die Amurriter, Die onomastische Forschung, Orthographie und Phonologie, Nominalmorphologie. Alter Orient und Altes Testament Band 271/1, Münster 2000. Woodard, Roger D. (২০০৮-০৪-১০)। The Ancient Languages of Syria-Palestine and Arabia (ইংরেজি ভাষায়)। Cambridge University Press। পৃষ্ঠা 5। আইএসবিএন 9781139469340।  Goetze, Albrecht (১৯৪১)। "Is Ugaritic a Canaanite Dialect?": 127–138। আইএসএসএন 0097-8507। জেস্টোর 409619। ডিওআই:10.2307/409619।  Kaye, Alan S. (২০০৭)। Morphologies of Asia and Africa (ইংরেজি ভাষায়)। Eisenbrauns। পৃষ্ঠা 49। আইএসবিএন 9781575061092।
চীন–উত্তর কোরিয়া সীমান্ত

চীন–উত্তর কোরিয়া সীমান্ত হচ্ছে গণপ্রজাতন্ত্রী চীন (পিআরসি) এবং গণতান্ত্রিক গণপ্রজাতন্ত্রী কোরিয়াকে (উত্তর কোরিয়া) পৃথককারী আন্তর্জাতিক সীমান্ত। দুই দেশের মধ্যে সীমানা ১,৪২০ কিলোমিটার (৮৮০ মাইল) দীর্ঘ। পশ্চিম থেকে পূর্ব পর্যন্ত, আমনকগং, পাইকু পর্বতমালা এবং তুমেন নদী দেশ দুটিকে বিভক্ত করে। চীনের লিয়াওনিং প্রদেশের আমনকগং বদ্বীপের তানতোং শহর হল সীমান্তের বৃহত্তম শহর। নদীর অন্য তীরে উত্তর কোরিয়ার উত্তর পিয়ংগান প্রদেশের সিনুইজু শহর অবস্থিত। দুটি শহর হলুদ সমুদ্রের কাছে সীমান্তের পশ্চিম প্রান্তে ইয়ালু নদীর বদ্বীপে অবস্থিত। শহর দুটি নদীর দুই তীরে একে অপরের মুখোমুখি গড়ে উঠেছে এবং এদের চীন-কোরিয়া বন্ধুত্ব সেতু দ্বারা সংযুক্ত করা হয়েছে। ইউলুতে ২০৫টি দ্বীপ রয়েছে। উত্তর কোরিয়া ও চীনের মধ্যকার ১৯৬২ সালের সীমান্ত চুক্তির ফলে প্রতিটি দ্বীপে বসবাসকারী জাতিগত গোষ্ঠী অনুসারে দ্বীপগুলো বিভক্ত করা হয়েছে। উত্তর কোরিয়াতে ১২৭টি এবং চীনে ৭৮টি দ্বীপ রয়েছে। বিভাগের মানদণ্ডের কারণে, হাওয়ানগাম্প্পং আইল্যান্ডের মতো কিছু দ্বীপ উত্তর কোরিয়ার অন্তর্গত হলেও দ্বীপগুলো নদীটির চীনা পার্শ্বে রয়েছে। উভয় দেশের কাছে বদ্বীপসহ নদীতে নৌযান চালনার অধিকার আছে। ইয়ালু নদীর উৎস হল পায়েকটু পর্বতের হাভেন হ্রদ, যা কোরিয় এবং মাঞ্চু জাতির মানুষের জন্মস্থান হিসেবে বিবেচিত হয়। এই হ্রদটি তুমেন নদীরও উৎস যা সীমান্তের পূর্ব অংশটি গঠন করে। উত্তরপূর্ব চীন বিশেষ করে ইয়ানবিয়ান কোরিয়ান স্বায়ত্বশাসিত প্রাইফেকচারের মধ্যে উল্লেখযোগ্য সংখ্যক জাতিগত কোরিয় নাগরিক রয়েছে। চীনের সাথে সীমান্তটি উত্তর কোরিয়ার কাছে "বহির্বিশ্বের জীবনরেখা" হিসাবে বর্ণনা করা হয়েছে। চীন ও উত্তর কোরিয়ার মধ্যে বেশিরভাগই বাণিজ্য ডান্ডং বন্দরের মধ্য দিয়ে সম্পন্ন হয়। চীনা সেল ফোন পরিষেবাটি কোরিয়ান অঞ্চলের ১০ কিলোমিটার (৬ মাইল) পর্যন্ত বিস্তৃত বলে পরিচিত, যা সীমান্ত অঞ্চলে চীনা সেল ফোনগুলোর জন্য একটি কালো বাজার সৃষ্টির দিকে পরিচালিত করেছে। উত্তর কোরিয়াতে আন্তর্জাতিক কলগুলো কঠোরভাবে নিষিদ্ধ এবং লঙ্ঘনকারীরা এই ধরনের ফোনগুলো অর্জনের জন্য নিজেদেরকে যথেষ্ট বিপদে ফেলেছে। ডান্ডংয়ের পর্যটকরা ইউলুয়ে নদীর উত্তর অংশে কোরিয়ার পার্শে এবং তার উপনদীগুলোর উপরে স্পিডবোটে চলাচল করতে পারে। অনেক চীনা দম্পতির জন্য একটি সাধারণ বিবাহ দিবসে নৌকা ভাড়া করা, তাদের বিবাহ পরিধানের উপর, জীবন সুরক্ষাকারী পরিধান পড়ে এবং উত্তর কোরিয়ার সীমান্তে বিবাহের ফটোগুলো তোলা অন্তর্ভুক্ত। ডান্ডংয়ের উত্তর কোরিয়ার অধিবাসীদের কেনাকাটার জন্য সবচেয়ে জনপ্রিয় জিনিসগুলোর মধ্যে মেমরি কার্ড এবং টেডি বিয়ার উল্লেখযোগ্য। Onishi, Norimitsu. "Tension, Desperation: The China-North Korean Border." The New York Times. October 22, 2006. Retrieved on October 23, 2012. Kanto, Dick K. and Mark E. Manyin. China-North Korea Relations, Congressional Research Service (December 28, 2010). Rogers, Jenny. "New group reaches out to China ওয়েব্যাক মেশিনে আর্কাইভকৃত ৬ অক্টোবর ২০১২ তারিখে." Gold Coast Bulletin. October 2, 2012. Retrieved on October 23, 2012. North Korea: On the net in world's most secretive nation (BBC) "A trip to the North Korea-China border, in photos"। NK News। ২৯ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hessler, Peter (২০০৬)। Oracle Bones। New York et al.: Harper Perennial। পৃষ্ঠা 62।  Reuters (৪ ডিসেম্বর ২০১৬)। "Thanks for the memory cards; North Koreans return from China"। www.atimes.com। ৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৬।
শাখাহার ইউনিয়ন

শাখাহার ইউনিয়ন বাংলাদেশের গাইবান্ধা জেলার একটি প্রশাসনিক এলাকা।
পাটোয়ারী

পাটোয়ারী শব্দের অর্থ হিসাব রক্ষক, অতি হিসাবী, কূটকৌশলী। সুলতানী ও মুঘল শাসন আমলে ভূমি রাজস্ব সংক্রান্ত কাগজ বা দলিল সংরক্ষণের দায়িত্বে নিয়োজিত সরকারি কর্মকর্তাকে পাটোয়ারী বলে । জমি চাষের নির্ভূল রেকর্ড, কৃষকের দখল করা সম্পত্তির পরিমান, শষ্যের ধরন এবং পরিশোধনীয় রাজস্ব ইত্যাদি যা সরকারের রাজস্ব প্রশাসনের জন্য অপরিহার্য, প্রভিতি বিবরন পাটোয়ারীদের বইএ বা রেজিস্টারে লিপিবদ্ধ থাকতো। আলাউদ্দীন খিলজি এ পদের প্রাতিষ্ঠানিক রুপ দিয়েছিলেন, শেরশাহ এবং আকবর এর রাজত্ব কালে এ পদটি প্রচলিত ছিল। সরকারের এই কর্মকর্তারা রাজস্ব সংক্রান্ত অন্যান্য কাগজপত্র ছাড়াও গ্রামের প্রত্যেক কৃষক কর্তৃক জমাকৃত অর্থের হিসাবও সংরক্ষণ করতেন। কর্নওয়ালিশ কোড এর অধীনে আসার কারণে পাটোয়ারী দফতর বিলুপ্ত হয়ে যায়। গ্রাম ও সমাজে পাটোয়ারীরা বেশ প্রভাবশালী ছিলেন। তখন থেকে পাটোয়ারী শব্দটি বংশ পদবী হিসেবে ব্যবহার করে আসছে বাঙ্গালী মুসলিম ও উত্তর পূর্ব ভারতের হিন্দুরা। অর্থাৎ সে সময় যারা সুলতান ও মুঘলদের হিসাব রক্ষক ছিল তাদের উত্তরপুরুষরা এখন পাটোয়ারী শব্দটি বংশ পদবী হিসেবে ব্যবহার করে বা করছেন। পাটোয়ারী (দ্ব্যর্থতা নিরসন) "পাটোয়ারী - বাংলাপিডিয়া"। bn.banglapedia.org। সংগ্রহের তারিখ ২০২২-১০-৩০।
রাজেন্দ্রচন্দ্র হাজরা

রাজেন্দ্রচন্দ্র হাজরা (১৯০৪ - ১৯৮২) (ইংরেজি ভাষা: Rajendra Chandra Hajra) একজন বাঙালি পুরাণ বিশেষজ্ঞ সংস্কৃত পণ্ডিত । তিনি ঢাকা বিশ্ববিদ্যালয় এবং কলকাতার সংস্কৃত কলেজের অধ্যাপক ছিলেন । মধ্যযুগের ভারতের আইন ও সমাজ সম্পর্কে মৌলিক গবেষণার জন্য এশিয়াটিক সোসাইটি থেকে ১৯৮০ খ্রিষ্টাব্দে নরেশচন্দ্র সেনগুপ্ত পদক পান । তিনি এশিয়াটিক সোসাইটির ফেলো ছিলেন । তিনি হিন্দু পুরানের উপর কয়েকটি বই লিখেছিলেন । সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0
সাঈদ আহমেদ

সাঈদ আহমেদ (উর্দু: سعید احمد‎‎; জন্ম: ১ অক্টোবর, ১৯৩৭) ব্রিটিশ ভারতের জলন্ধরে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৫৮ থেকে ১৯৭২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর পাকিস্তানি ক্রিকেটে করাচি দলের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিং করতেন তিনি। লাহোরের ইসলামিয়া কলেজে পড়াশোনা করেছেন তিনি। এছাড়াও, ইউনুস আহমেদের ভ্রাতা তিনি। সমগ্র খেলোয়াড়ী জীবনে ৪১ টেস্টে অংশগ্রহণের সুযোগ পেয়েছেন সাঈদ আহমেদ। ১৭ জানুয়ারি, ১৯৫৮ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট অভিষেক ঘটে সাঈদ আহমেদের। দ্বিতীয় ইনিংসে ৬৫ রানের মূল্যবান ইনিংস খেলেন তিনি। ঐ ইনিংসে হানিফ মোহাম্মদের গড়া অবিস্মরণীয় ৩৩৭ রানের ইনিংসের এক পর্যায়ে জুটি গড়েছিলেন। ঐ সিরিজে তিনি ৫০৮ রান তুলেন। ১৯৬৮-৬৯ মৌসুমে তিন টেস্টের ড্র হওয়া সিরিজে দলের অধিনায়কের দায়িত্বে ছিলেন। অস্ট্রেলিয়ার বিপক্ষে সিরিজের তৃতীয় টেস্টে পিঠের আঘাতে খেলায় অংশগ্রহণ করতে না চাইলে বিতর্কিতভাবে তার খেলোয়াড়ী জীবনের সমাপ্তি ঘটে। এর আগের টেস্টে ডেনিস লিলি’র সাথে সংঘর্ষ হয় ও পাকিস্তান কর্তৃপক্ষ তার আঘাত সম্পর্কে অবগত ছিল। ফলশ্রুতিতে তারা দলীয় শৃঙ্খলা ভঙ্গের কারণে তাকে বাড়ীতে পাঠিয়ে দেয়। সমগ্র খেলোয়াড়ী জীবনে পাঁচটি শতক হাঁকিয়েছেন তিনি। তন্মধ্যে তিনটি ইনিংস দেড় শতাধিক রানের ছিল। মাত্র ২০ ইনিংসে ১০০০ রানের মাইলফলক স্পর্শের মাধ্যমে দ্রুততম সময়ে প্রথম পাকিস্তানি খেলোয়াড়ের মর্যাদা পান সাঈদ আহমেদ। জাভেদ বার্কি মুশতাক মোহাম্মদ পাকিস্তানি টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা পাকিস্তান জাতীয় ক্রিকেট দলের অধিনায়কদের তালিকা টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা "Records / Test matches / Batting records / Fastest to 1000 runs"। ESPN Cricinfo। সংগ্রহের তারিখ ২০ মার্চ ২০১৮।  ইএসপিএনক্রিকইনফোতে সাঈদ আহমেদ (ইংরেজি) ক্রিকেটআর্কাইভে সাঈদ আহমেদ (সদস্যতা প্রয়োজনীয়) (ইংরেজি)
মড্যুলেশন

টেলিযোগাযোগের ক্ষেত্রে মডুলেশন (ইংরেজি ভাষায়: Modulation) বলতে কোন পর্যাবৃত্ত তরঙ্গকে ব্যবহার করে একটি তথ্য সংকেত প্রেরণের জন্য উক্ত তথ্য সংকেতটিকে বিভিন্ন ভাবে পরিবর্তন করার প্রক্রিয়াকে বোঝায়। একজন সঙ্গীতজ্ঞ যেমন বাদ্যযন্ত্রের ভলিউম, টাইমিং ও পিচ পরিবর্তনের মাধ্যমে তা থেকে নিঃসৃত স্বরের পরিবর্তন করেন, এই ব্যাপারটাও অনেকটা তেমন। টেলিযোগাযোগে কোন তরঙ্গকে মড্যুলেশন করার জন্য তার সাথে একটি উচ্চ কম্পাঙ্কের বাহক সংকেত যুক্ত করা হয়। এভাবে মূল তথ্য সংকেতটির তিনটি ধর্ম পরিবর্তন করা যায়। ধর্ম তিনটি হল বিস্তার (ভলিউম), কম্পাঙ্ক (frequency) এবং দশা (পিচ)। ব্র্যাকেটের শব্দগুলো এর সাথে সামঞ্জস্যপূর্ণ সঙ্গিতীয় ভাষাকে নির্দেশ করছে। অ্যামপ্লিচ্যুড মড্যুলেশন (A.M): যে মডুলেশনে মডুলেটিং ফ্রিকোয়েন্সী অনুক্রমে ক্যারিয়ার সিগন্যালের অ্যামপ্লিচ্যুড পরিবর্তন করা হয় তাকে অ্যামপ্লিচ্যুড মডুলেশন বলে। ফ্রিকোয়েন্সি মড্যুলেশন (F.M): যে মডুলেশনে মডুলেটিং ফ্রিকোয়েন্সীর অনুক্রমে ক্যারিয়ার সিগন্যালের ফ্রিকোয়েন্সী পরিবর্তন করা হয় তাকে ফ্রিকোয়েন্সী মডুলেশন বলে। ফেজ মড্যুলেশন (P.M): যে মডুলেশনে মডুলেটিং ফ্রিকোয়েন্সীর অনুক্রমে ক্যারিয়ার সিগন্যালের ফেজ পরিবর্তন করা হয় তাকে ফেজ মডুলেশন বলে। মডুুুলেশনের প্রয়োজনীয়তা টেলিযোগাযোগ মাধ্যমে ব্যপক। এটি ছাড়া টেলিযোগাযোগ ব্যবস্থা অচল প্রায়। নিচে এর প্রয়োজনীয়তা উল্লেখ করা হলো- ১)  এন্টিনার দৈর্ঘ্য কমাতে । ২)অপারেটিং রেঞ্জ বৃদ্ধি করে । ৩) ফ্রি স্পেসে বেশি দূর পর্যন্ত তথ্য পৌছে দেয়া যায়। ৪) তার বিহীন যোগাযোগ ব্যবস্থা বৃদ্ধি করে । ৫) সিগন্যালের গোপনীয়তা বৃদ্ধি করে। ৬) ব্যান্ড উইডথ ইচ্ছা মত বৃদ্ধি করা ও কমানো যায় । বৈদ্যুতিক রেজোন্যান্স যোগাযোগ চ্যানেল মডেম মড্যুলেটর রিং মড্যুলেশন ডিমডুলেশন কাকে বলে, মডুলেশন (৬ জানুয়ারি ২০২০)। "মডুলেশন কি এবং কাকে বলে?"। Farad Lab। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০২০।  মডুলেশনের, প্রয়োজনীয়তা (৬ জানুয়ারি ২০২০)। "মডুলেশন কি এবং কাকে বলে?"। Farad Lab। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০২০।
হোপি ভাষা

হোপি (হোপি ভাষায়: Hopilàvayi হোপিলভ়য়ি, ইংরেজি ভাষায়: Hopi) একটি ইউটো-আজটেকান ভাষা, যা মার্কিন যুক্তরাষ্ট্রের অ্যারিজোনা অঙ্গরাজ্যের উত্তর-পূর্ব অংশে বসবাসকারী হোপি জাতির লোকদের মুখের ভাষা। তবে বর্তমানে কিছু হোপিজাতীয় লোক কেবল ইংরেজিতেই কথা বলতে পারেন। বিংশ শতাব্দী ধরে ভাষাটির ব্যবহার ধীরে ধীরে হ্রাস পায়। ১৯৯০ সালের প্রাক্কলন অনুযায়ী হোপি মাতৃভাষীর সংখ্যা ছিল ৫০০০-এর কিছু ওপরে। এদের মধ্যে কমপক্ষে ৪০ জন কেবল হোপি ভাষাতেই কথা বলেন। যদিও হোপি ভাষায় কথা বলা লোকের সংখ্যা খুব কম, তা সত্ত্বেও এটি বিলুপ্ত হয়ে যাবার আশঙ্কা নেই বললেই চলে। ভাষাটি আবার ফিরিয়ে আনার জোর প্রচেষ্টা চলছে। অনেক হোপি শিশুকে ভাষাটি শেখানো হচ্ছে এবং একটি সুলিখিত হোপি-ইংরেজি অভিধানও প্রকাশ করা হয়েছে। হোপি লিটারেসি প্রজেক্ট নামের একটি দল ভাষাটি সমর্থনের কাজ করে যাচ্ছে। "Koyaanisqatsi" (কোয়নিস্‌ক্বৎসি) নামক চলচ্চিত্র এবং এর পরবর্তী সিকুয়েলগুলিতে ভাষাটি ব্যবহার করা হয়। হোপি জাতির লোকেরা ঐতিহাসিকভাবে অ্যারিজোনার তিনটি মেসা বা টেবিল আকারের মালভূমির উপরে বাস করে। প্রথম, দ্বিতীয় ও তৃতীয় মেসায় প্রচলিত হোপি ভাষাগুলির মধ্যে ঔপভাষিক বৈচিত্র্য দেখতে পাওয়া যায়। এথ্‌নোলগে হোপি Hopi (১৮তম সংস্করণ, ২০১৫) টেমপ্লেট:E14 হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Hopi"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "Status of Hopi language"। ২০১৫-১২-১৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-০৮।  http://azednews.com/2014/07/07/dual-language-programs-grow-in-arizona-public-schools/
উইলি কুয়েইফ

উইলিয়াম জর্জ উইলি কুয়েইফ (ইংরেজি: Willie Quaife; জন্ম: ১৭ মার্চ, ১৮৭২ - মৃত্যু: ১৩ অক্টোবর, ১৯৫১) পূর্ব সাসেক্সের নিউহ্যাভেন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ থেকে ১৯০২ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে দক্ষতা প্রদর্শন করেছেন উইলি কুয়েইফ। নির্ভরযোগ্য ও দৃঢ়প্রত্যয়ী ডানহাতি ব্যাটসম্যান হিসেবে শক্ত প্রতিরোধ গড়ে তুলতেন। সাসেক্সের পক্ষে একটি খেলায় অংশগ্রহণ করেন। এরপর জ্যেষ্ঠ ভ্রাতা ওয়াল্টার কুয়েইফের সাথে ১৮৯৪ সালে ওয়ারউইকশায়ারে চলে যান। অভিষেক খেলাতেই সেঞ্চুরি করেন তিনি। এর ৩৫ বছর পর ৫৬ বছর বয়সে ১৯২৮ সালে কাউন্টি দলটির পক্ষে সর্বশেষ খেলায় আরও একটি করেন। এ সময়কালে ছত্রিশ হাজারেরও অধিক রান তুলেন ও আরও ৭০টি সেঞ্চুরি করেছিলেন তিনি। লেগ ব্রেক বোলিং করে নয় শতাধিক উইকেট লাভ করেন। খেলোয়াড়ী জীবনের শুরুতে তার বোলিং সন্দেহজনক ছিল। ২৫ মৌসুমে সহস্রাধিক রান তুলেন। শীর্ষস্থানীয় ব্যাটসম্যান হিসেবে ১৯১১ সালে প্রথমবারের মতো ওয়ারউইকশায়ারকে কাউন্টি চ্যাম্পিয়নশীপের শিরোপা বিজয়ে নেতৃত্ব দেন। সমগ্র খেলোয়াড়ী জীবনে ৩৬,০১২ রান সংগ্রহ করেন। এরফলে সর্বকালের সেরা রান সংগ্রহকারীদের তালিকায় তিনি ৩৬তম স্থানে রয়েছেন। ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯০২ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন উইলি কুয়েইফ। সমগ্র খেলোয়াড়ী জীবনে মাত্র সাত টেস্টে অংশগ্রহণের সুযোগ পেয়েছেন উইলি কুয়েইফ। ১৮৯৯ সালে অস্ট্রেলিয়ার বিপক্ষে প্রথম দুই টেস্টে অংশ নেন। ২৯ জুন, ১৮৯৯ তারিখে টেস্ট ক্রিকেটে অভিষেক ঘটে উইলি কুয়েইফের। এরপর ১৯০১-০২ মৌসুমে আর্চি ম্যাকলারেনের নেতৃত্বে ইংরেজ দল অস্ট্রেলিয়া গমন করে। ঐ অ্যাশেজ সিরিজের পাঁচ টেস্টের সবকটিতে অংশগ্রহণ ছিল তার। তবে, এ সফরে খুব কমই সফলতা পেয়েছেন। কেবলমাত্র অ্যাডিলেডে অনুষ্ঠিত সিরিজের তৃতীয় টেস্টে ৬৮ ও ৪৪ রান করতে পেরেছিলেন। ডব্লিউ. জি. গ্রেসের নেতৃত্বাধীন লন্ডন কাউন্টির পক্ষেও অংশ নিয়েছেন তিনি। ১৯১২-১৩ মৌসুমে দক্ষিণ আফ্রিকান ঘরোয়া ক্রিকেটে গ্রিকুয়াল্যান্ড ওয়েস্টের পক্ষে খেলেছেন। সমগ্র খেলোয়াড়ী জীবনে উইলি কুয়েইফকে ডব্লিউ. জি. কুয়েইফ নামে ডাকা হতো। ১৯৫২ সালে উইজডেন কর্তৃপক্ষ তার স্মরণীকায় উইলিয়াম জর্জ কুয়েইফ নামে উল্লেখ করে। মূলতঃ তার ভাইয়ের নাম থেকে পৃথক রাখতেই মধ্যনাম তুলে ধরা হয়। উইলি কুয়েইফ স্বীয় সন্তান বার্নার্ড কুয়েইফের সাথে বাইশটি প্রথম-শ্রেণীর খেলায় একযোগে অংশ নিয়েছেন। ১৯২২ সালে ডার্বিতে একবার ডার্বিশায়ারের বিপক্ষে বিলি বেস্টউইক ও রবার্ট বেস্টউইক পিতা-পুত্রের মুখোমুখি হয়েছিলেন। ঐ একই খেলায় স্মার্ট ভ্রাতৃদ্বয় - জ্যাক স্মার্ট ও সিরিল স্মার্ট ওয়ারউইকশায়ারের পক্ষে খেলেছেন। খেলোয়াড়ী জীবন থেকে অবসর গ্রহণের পর তিনি ক্রিকেট ব্যাট নির্মাণকারী প্রতিষ্ঠান গঠন করেন। ১৩ অক্টোবর, ১৯৫১ তারিখে ৭৯ বছর বয়সে বার্মিংহামের এজবাস্টনে উইলি কুয়েইফের দেহাবসান ঘটে। "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  উইকিমিডিয়া কমন্সে উইলি কুয়েইফ সংক্রান্ত মিডিয়া রয়েছে। ইএসপিএনক্রিকইনফোতে উইলি কুয়েইফ (ইংরেজি) ক্রিকেটআর্কাইভে উইলি কুয়েইফ (সদস্যতা প্রয়োজনীয়) (ইংরেজি)
অ্যালেক্স মইর

আলেকজান্ডার ম্যাকেঞ্জি মইর (ইংরেজি: Alex Moir; জন্ম: ১৭ জুলাই, ১৯১৯—মৃত্যু: ১৭ জুন, ২০০০) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৯ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ভোল্টসের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন অ্যালেক্স মইর। ৩০ বছর বয়সে প্রথম-শ্রেণীর ক্রিকেটে ওতাগোর পক্ষে অভিষেক ঘটে তার। ১৯৪৯-৫০ মৌসুম থেকে ১৯৬১-৬২ মৌসুম পর্যন্ত ওতাগোর প্রতিনিধিত্ব করেছেন। প্রথম-শ্রেণীর ক্রিকেটে দলটির পক্ষে ৫৪টি খেলায় অংশগ্রহণের সুযোগ হয় তার। এ সময়ে ২১.০১ গড়ে ২৮২ উইকেট পেয়েছিলেন অ্যালেক্স মইর। ১৯৫৩-৫৪ মৌসুমে নিউ প্লাইমাউথে ওতাগোর সদস্যরূপে সেন্ট্রাল ডিস্ট্রিক্টসের বিপক্ষে অনুষ্ঠিত খেলায় ২০৩ রান খরচায় ১৫ উইকেট দখল করে সবিশেষ কৃতিত্বের পরিচয় দেন। ১৯৫১ সালে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে অ্যালেক্স মইরের। ক্রাইস্টচার্চে অনুষ্ঠিত সিরিজের প্রথম টেস্টের প্রথম ইনিংসে ছয় উইকেট পেয়েছিলেন তিনি। দুইজন বোলারের একজন হিসেবে এক টেস্টের উভয় ইনিংসে বোলিং করার কীর্তিগাঁথা রচনা করেছেন। ২৮ মার্চ, ১৯৫১ তারিখে ওয়েলিংটন টেস্টের চতুর্থ দিন চাবিরতির আগে-পাছে এ ঘটনার সাথে জড়িত হয়ে পড়েন। অপর ঘটনাটি ১৯২১ সালে ওয়ারউইক আর্মস্ট্রং ক্রিকেটের আইনভঙ্গ করে নিজেকে জড়িয়ে ফেলেন। ১৭ জুন, ২০০০ তারিখে ৮১ বছর বয়সে ওতাগোর ডুনেডিনে অ্যালেক্স মইরের দেহাবসান ঘটে। Central Districts v Otago 1953-54 "1st Test: New Zealand v England at Christchurch, Mar 17-21, 1951"। espncricinfo। সংগ্রহের তারিখ ২০১১-১২-১৩।  Martin-Jenkins, C. (1983) The Cricketer Book of Cricket Disasters and Bizarre Records, Century Publishing: London. আইএসবিএন ০৭১২৬ ০১৯১ ০. ফেন ক্রেসওয়েল ওয়ারউইক আর্মস্ট্রং নিউজিল্যান্ডীয় টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা ইএসপিএনক্রিকইনফোতে অ্যালেক্স মইর (ইংরেজি) ক্রিকেটআর্কাইভে অ্যালেক্স মইর (সদস্যতা প্রয়োজনীয়) (ইংরেজি)
সুইসটেক সম্মেলন কেন্দ্র

সুইসটেক সম্মেলন কেন্দ্র হলো সুইজারল্যান্ডের একোল পলিটেকনিক ফেদেরালে দে লুসানে ক্যাম্পাসে অবস্থিত সম্মেলন কেন্দ্র। ম্যাজিস্ট্রাল (ইপিএফএল গ্র্যাজুয়েশন অনুষ্ঠানসমূহ) প্লানেতে সান্তে ফোরাম ইপিএফএল পলিএলএএন দ্য ব্রেইন ফোরাম ১৩ নভেম্বর ২০১৫: দ্য মুন রেস ইউরোপিয়ান স্পেস এজেন্সি - ইইউসিএলআইডি স্পোর্ট অ্যাকোর্ড কনভেনশন ২০১৬ অ্যাপ্লাইড মেশিন লার্নিং ডেস ২০১৭ ২৪ জানুয়ারি ২০১৮: প্রিমিয়ার তিরাগে দে আই'উয়েফা নেশনস লীগ লোজান ক্যাম্পাস উইকিমিডিয়া কমন্সে সুইসটেক সম্মেলন কেন্দ্র সংক্রান্ত মিডিয়া রয়েছে। ব্রোচার ফ্লিকার
শফিকুর রহমান (দ্ব্যর্থতা নিরসন)

শফিকুর রহমান দ্বারা বোঝানো যেতে পারেঃ শফিকুর রহমান (বীর প্রতীক) - বাংলাদেশের মুক্তিযুদ্ধে খেতাবপ্রাপ্ত মুক্তিযোদ্ধা। শফিকুর রহমান (রাজনীতিবিদ) -বাংলাদেশ জামায়াতে ইসলামীর আমীর(প্রধান নেতা) । শফিকুর রহমান (মৌলভীবাজারের রাজনীতিবিদ) -বাংলাদেশের রাজনীতিবিদ ও মৌলভীবাজার-৪ আসনের সাবেক সংসদ সদস্য। শফিকুর রহমান (জেনারেল) -বাংলাদেশের একজন সেনা কর্মকর্তা যিনি সেনাবাহিনীর চিফ অব জেনারেল স্টাফ (সিজিএস)। শফিকুর রহমান চৌধুরী -বাংলাদেশের রাজনীতিবিদ ও সিলেট-২ আসনের সাবেক সংসদ সদস্য। মুহম্মদ শফিকুর রহমান -চাঁদপুর-৪ সংসদীয় আসনের সংসদ সদস্য। শফিক-উর-রহমান -বাংলাদেশ জাতীয়তাবাদী দলের রাজনীতিবিদ ও বাংলাদেশ কোস্ট গার্ডের সাবেক ডিরেক্টর জেনারেল। সফিকুর রহমান কিরণ -বাংলাদেশের রাজনীতিবিদ ও শরীয়তপুর-৩ আসনের সাবেক সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
কামাক্ষীপ্রসাদ চট্টোপাধ্যায়

কামাক্ষীপ্রসাদ চট্টোপাধ্যায় (২৭ মার্চ ১৯১৭ - ৩০ মে ১৯৭৬) (ইংরেজি:Kamakhkhi Prasad Chattopadhyay ছদ্মনাম কৃত্তিবাস ওঝা ) একজন বিখ্যাত কবি এবং সাহিত্যিক। তার আদি নিবাস বাঁকুড়ার ঘটকপাড়ায়। তিনি কলকাতায় জন্মগ্রহণ করেন। তার পিতা বসন্তকুমার চট্টোপাধ্যায় ছিলেন স্বাধীন ভারতের প্রথম ভারতীয় অডিটর জেনারেল। কামাক্ষীপ্রসাদ বিএ পরীক্ষায় বাংলায় প্রথম হয়েছিলেন এবং বঙ্কিম পুরস্কার লাভ করেছিলেন। তিনি কবি হিসাবে খ্যাতি লাভ করেন ও ছোটগল্পও লিখতেন। ছোটদের জন্য লেখালেখিতেও তিনি সমান দক্ষ বিশেষ করে তিনি ছোটদের জন্য গোয়েন্দা কাহিনী লিখেছিলেন। তার সৃষ্টি গোয়েন্দা চরিত্রের নাম গোয়েন্দা দাঁ। এছাড়া ছোটদের পত্রিকা রংমশাল সম্পাদক ছিলেন। তিনি সুধীন্দ্রনাথ দত্তের সহকারী হিসাবে দামোদর ভ্যালি কর্পোরেশনের প্রচার বিভাগে কাজ করতেন। কর্মজীবনের অধিকাংশ সময় তিনি মুম্বাই, দিল্লি এবং মস্কোতে কাটিয়েছেন। তিন বছর মস্কোতে থাকাকালীন তিনি রাশিয়ান বই বাংলাতে অনুবাদ করে খ্যাতি লাভ করেন ও তিনি একজন উঁচুদরের ফটোগ্রাফারও ছিলেন। তার রচিত উল্লেখযোগ্য বই হল মৈনাক, একা, ছায়ামূর্তি, শ্বেতচক্র, সোনার কপাট, শ্মশানে বসন্ত, ঘনশ্যামের ঘোড়া, পারুলদি প্রভৃতি। কৃত্তিবাস ওঝা ছদ্মনামে তার অনেক লেখা প্রকাশিত হয়েছিল। সংসদ বাঙালি চরিতাভিধান - প্রথম খণ্ড - সাহিত্য সংসদ আইএসবিএন ৮১-৮৫৬২৬-৬৫-০
স্ট্রেলিৎজিয়া

স্ট্রেলিৎজিয়া /strɛˈlɪtsiə/ কলাজাতীয় কন্দজ উদ্ভিদ, চিরসবুজ, পাতার বোঁটার কোল থেকে মঞ্জরি বেরোয়, তাতে ক্রমান্বয়ে ফুল ফোটে, গাঢ় কমলা রঙ। এই ফুল দক্ষিণ আফ্রিকা এবং ইংল্যান্ডের বিভিন্ন অঞ্চলে দেখতে পাওয়া যায় ৷ দক্ষিণ আফ্রিকার ৫০ সেন্ট কয়েনের উল্টোদিকে এই ফুলের প্রতিকৃতি এমবস করা থাকে৷ এই ফুল নানা ধরনের হয় যার মধ্যে সবচেয়ে বড়ো এস নিকোলাই ৷ ১০ মিটার লম্বা হয় এই এস নিকোলাই এই ফুল গাছের পাতাও বেশ লম্বা হয় প্রায় ৩০ থেকে ২০০ সেমি লম্বা এবং ১০ থেকে ৮০ সেমি চওড়া ৷ পাতাগুলো অনেকটা কলাপাতার মতো দেখতে। গোড়া ভাগ করে, ধাবকের চারা বা বীজ থেকে চাষ করা হয়। সাধারণত সানবার্ড জাতীয় পাখিরাই এ ফুলের পরাগায়ন করে। চাষের জন্য নাতিশীতোষ্ণ আবহাওয়াই সর্বোত্তম। উইকিমিডিয়া কমন্সে স্ট্রেলিৎজিয়া সংক্রান্ত মিডিয়া রয়েছে। "বার্ড অব প্যারাডাইস : আসল নকল"। www.ntvbd.com/।